**Zápisnica**

**zo zasadnutia Komisie dopravy, územného rozvoja a výstavby**

dňa 29.07.2020

––––––––––––––––––––––––––––––––––––––––––––––––––––––––

Prítomní: Matúš Harmaňoš, Stanislav Babic, Martin Bugáň, Štefan Harmaňoš, Peter Mikoláš, Igor Polakovič, Branislav Selčan

Ospravedlnení: Valentín Magdolén, Marko Polakovič

**Program zasadnutia:**

1. Otvorenie

2. Stanoviská k investičným činnostiam

3. Parkovanie - žiadosti

4. Výstup z pracovnej skupiny Doprava (+ zrealizované kroky)

5. Správa k výstavbe pri Rozálke (interpelácia poslanca)

6. Rôzne

1. **Otvorenie**

Zasadnutie komisie otvoril predseda komisie, ktorý privítal prítomných a ospravedlnil neúčasť členov komisie – Valentína Magdoléna a Marka Polakoviča . P. predseda predal slovo vedúcemu samostatného referátu územnoplánovacích činností, projektového riadenia a životného prostredia Miroslavovi Širgelovi, ktorý predstavil nových zamestnancov a plánované činnosti referátu do budúcna.

1. **Stanoviská k investičnej činnosti**

Komisii bol predložená upravená projektová dokumentácia – Ing. arch. Ing Lukáš Krempaský zo zapracovanými pripomienkami komisie zo zasadnutia 12.02.2020 investičného zámeru Ing. Richarda Hauskrechta, ktorý ako stavebník má zámer postaviť rodinný dom na pozemkoch s parcelným číslom 799 a 800/3 v katastrálnom území Lamač na Vrančovičovej ulici 101.

* komisia odporúča aplikovať navrhovaný variant C parkovania podľa predloženej projektovej dokumentácie

Za: 7 (prítomných 7 členov komisie)

1. **Parkovanie - žiadosti**

Na zasadnutí Komisie dopravy, územného rozvoja a výstavby dňa 23.10.2019 boli schválené Pravidlá posudzovania žiadostí o nájom vyhradeného parkovacieho miesta spracované v zmysle všeobecne záväzného nariadenia mestskej časti Bratislava – Lamač
č. 6/2014 zo dňa 11.09.2014 o podmienkach prenájmu parkovacích miest v mestskej časti Bratislava – Lamač v znení neskorších zmien a doplnkov podľa ktorých sa Komisia dopravy, územného rozvoja a výstavby riadi pri schvaľovaní nových vyhradených miest na parkovanie.

Komisii boli predložené žiadosti o povolenie nájmu vyhradeného parkovacieho miesta.

1. Michal Abrahámfy – Žiadosť o nájom nového vyhradeného parkovacieho miesta – opätovné posúdenie žiadosti
* komisia odporúča vydať záporne stanovisko z dôvodu prekročenia 30% prenajatých parkovacích miest v danej lokalite

Za: 5 (prítomných 7 členov komisie)

1. Miloslav Baranček – Zmena vyhradeného parkovacieho miesta z FO na ZŤP
* komisia odporúča vydať kladné stanovisko

Za: 5 (prítomných 7 členov komisie)

1. Viliam Biskupič – Žiadosť o nájom nového vyhradeného parkovacieho miesta
* komisia odporúča vydať záporne stanovisko z dôvodu prekročenia 30% prenajatých parkovacích miest v danej lokalite

Za: 5 (prítomných 7 členov komisie)

1. Richard Čanaky – Žiadosť o zmenu parkovacieho miesta z PO na FO – opätovné posúdenie žiadosti
* komisia odporúča vydať záporne stanovisko z dôvodu prekročenia 30% prenajatých parkovacích miest v danej lokalite

Za: 5 (prítomných 7 členov komisie)

1. Tomáš Jelínek – Žiadosť o nájom nového vyhradeného parkovacieho miesta
* komisia odporúča vydať záporne stanovisko z dôvodu prekročenia 30% prenajatých parkovacích miest v danej lokalite

Za: 5 (prítomných 7 členov komisie)

1. Dušan Klačan – Zmena vyhradeného parkovacieho miesta z FO na ZŤP
* komisia odporúča vydať kladné stanovisko

Za: 5 (prítomných 7 členov komisie)

1. Martin Obrtál – Pokračovanie v nájme po zosnulom
* komisia odporúča vydať kladné stanovisko

Za: 5 (prítomných 7 členov komisie)

1. Renáta Popluharová – Žiadosť o zmenu stanoviska, vyhradeného ZŤP parkovacieho miesta
* komisia odporúča vydať kladné stanovisko

Za: 5 (prítomných 7 členov komisie)

1. Žiadosť p. Luptáka o obhliadku parkovacieho miesta v lokalite H2
* komisia odporúča navrhnúť termín stretnutia

Za:5 (prítomných 7 členov komisie)

1. **Výstup z pracovnej skupiny Doprava (+zrealizované kroky)**

Komisii bol predložený Zápis zo stretnutia pracovnej skupiny Doprava. Zároveň bol predložený materiál, ktorý prezentoval budúci postup pri navrhovaných dopravných opatreniach.

* komisia berie na vedomie

Za: 7 (prítomných 7 členov komisie)

1. **Správa k výstavbe pri Rozálke (interpelácia poslanca)**

Komisii bola predložená interpelácia poslanca k začínajúcej výstavbe pri Rozálke.

* Komisia berie na vedomie

Za:7 (prítomných 7 členov komisie)

1. **Rôzne**
2. Billboard na Lamačskej ceste

Komisii bol predložený materiál týkajúci sa Billboardu na Lamačskej ceste.

* Komisia s prekvapením konštatuje, že v prípade výstavby billboardu nebola požiadaná o stanovisko k danej stavbe aj napriek tomu, že to má v náplni práce.

Za:6 (prítomných 6 členov komisie)

1. I.P.B. investičný zámer

Komisii boli predložené žiadosti o vyjadrenia Mestskej časti Bratislava – Lamač a konkrétne vyjadrenia Mestskej časti Bratislava – Lamač. Vzhľadom na to, že sa jednalo o vyjadrenie z hľadiska súladu územného plánu nebolo potrebné predkladať tento investičný zámer na hlasovanie Komisii dopravy územného rozvoja a výstavby.

* komisia berie na vedomie

Za:6 (prítomných 6 členov komisie)

1. Posúdenie opakovanej žiadosti o vyznačenie cikcak čiary

Komisii bola predložená opätovná žiadosť o vyznačenie cikcak čiary na ulici Studenohorská.

* komisia konštatuje že vzhľadom na pripravovanú parkovaciu politiku neodporúča vyznačenie takéhoto dopravného značenia

Za:6 (prítomných 6 členov komisie)

1. **Záver**

Následne p. predseda ukončil zasadnutie komisie.

Bratislava, 29.07.2020

Zapísala: Mgr. Magdaléna Hammerová, tajomníčka komisie

Overil: Ing. Matúš Harmaňoš, predseda komisie